கேள்வி: கூலிம் லிட்டில் இந்தியா - கோ. சாரங்கபாணி தமிழ்ப்பள்ளி குறித்து விரிவாக சொல்லுங்கள்.
பதில்: மலேசியாவின் 525-ஆவது தமிழ்ப்பள்ளியாகப் பாயா பெசார் தமிழ்ப்பள்ளி பாயா பெசார் எனும் இடத்தில் 2014-ஆம் ஆண்டில் கட்டப்பட்டது. 2016-ஆம் ஆண்டு பிப்ரவரி 5-ஆம் தேதி மலேசியப் பிரதமர் நஜீப் துன் ரசாக் அவர்களால் திறப்புவிழா கண்டது. அன்றைய தினம் பாயா பெசார் தமிழ்ப்பள்ளி (''SJKT Paya Besar'') எனும் பெயர் கோ. சாரங்கபாணி தமிழ்ப்பள்ளி (''SJKT Ko Sarangapani'') எனப் பெயர் மாற்றம் கண்டது.
கேள்வி: கூலிம் லிட்டில் இந்தியா - பெயர் மாற்றம் குறித்து விரிவாக சொல்லுங்கள்.
பதில்: மலேசியா மற்றும் சிங்கப்பூர் தமிழுக்காகவும் தமிழினத்திற்காகவும் தொண்டாற்றியத் தமிழ்வேள் கோ. சாரங்கபாணியை நினைவு கூறும் வகையில் தமிழ் உணர்வாளர்களின் பெரும் முயற்சியால் ‘கோ.சாரங்கபாணி தமிழ்ப்பள்ளியாக உருமாற்றம் கண்டது. இந்தப் பள்ளியில் 270 மாணவர்கள் பயில்கிறார்கள். 28 ஆசிரியர்கள் பணிபுரிகிறார்கள். 2016-ஆம் ஆண்டு மார்ச் மாதம் மலேசியத் தமிழ்ப் பள்ளிகளின் எண்ணிக்கை 525 ஆக உயர்வு கண்டது.
கேள்வி: கூலிம் லிட்டில் இந்தியா - தியானா ஆசிரமம் குறித்து விரிவாக சொல்லுங்கள்.
பதில்: File:Sai Paramaanantham Samajam.jpg தியானா ஆசிரமம் (''Dhyana Ashram'') எனும் சுய அறிவு கோயில் (''Temple Of Self Knowledge''), கூலிம் பாயா பெசார் பகுதியில் அமைந்துள்ளது. இந்த ஆசிரமம், சுவாமி பிரம்மானந்த சரஸ்வதி (''Swami Brahmananda Saraswati'') என்பவரால் 2006-ஆம் ஆண்டில் நிறுவப்பட்டது. இந்த ஆசிரமம் கற்பித்தல் நிறுவனமாகவும், ஓய்வு மையமாகவும் செயல்படுவதற்காக நிறுவப்பட்டது. அத்துடன் அமைதி மற்றும் நல்லிணக்கத்தைத் தேடும் மக்களுக்கு ஆன்மீக மையமாகவும் இந்த ஆசிரமம் திகழ்கிறது.
கேள்வி: கூலிம் லிட்டில் இந்தியா - அன்னை கருமாரியம்மன் ஆலயம் பற்றி நீங்கள் என்ன அறிந்துள்ளீர்கள்?
பதில்: பாயா பெசார் கிராமத்தில் அருள்மிகு அன்னை கருமாரியம்மன் ஆலயம் (''Arulmigu Annai Karumariamman Alayam'') எனும் ஓர் இந்து ஆலயமும் உள்ளது. மலேசியாவின் பல பகுதிகளில் இருந்து இந்த ஆலயத்திற்கு பக்தர்கள் வருகை புரிந்து பிரார்த்தனை செய்கிறார்கள்.